**РЕПУБЛИКА СРБИЈА**

**ОПШТИНА ЧАЈЕТИНА**

**Општинска управа**

**Број: 404-7/18-02**

**Дана: 07.02.2018.**

**Ч а ј е т и н а**

Питања и одговори за ЈНМВ 05/18 Набавка рачунарске опреме

**Питање 1**: У конкурсној документацији за јавну набавку рачунарске опреме ЈНМВ-д 05/18, на страни 6 под додатним условима имате захтев у оквиру кадровског капацитета, 5 запослених радника са ССС задужених за извршење уговорних обавеза.

На основу ког критеријума сте утврдили да је потребно 5 запослених радника за извршење услуга по овој јавној набавци? Испорука је сукцесивна, и за потребе ове испоруке у неком тренутку је довољан чак и самоједан радник ангажован за те послове (поготово ако је у захтеву за испоруку мпр. једно напајање 500W или било која друга ставка). Сматрамо заиста нереалним да у оквиру захтева у додатним условима стриктно наводите 5 запослених лица за потребе овог посла.

Поред питања, обраћамо вам се са захтевом да смањите бр. лица у додатном услову на разуман број запослених који треба да буду ангажовани на овом послу.

**Одговор 1.** Биће измењена конкурсна документација у делу додатни услови, кадровски капацитет. Уместо пет потребна су најмање два радника, ангажована по основу Закона о раду.

**Питање 2**: Друго се односи на тражење копије Уговора и М-обрасца. Самим тим што неко поседује М-образац као доказ да има стално запослене раднике, нужно је предходио Уговор о запослењу који се и у ПИО фонду предаје за добијање М обрасца. како је Уговор документ који у себи садржи одређене ставке које не треба да буду јавне, молимо да уклоните захтев за доставом уговора и да остане као доказ достава М обрасца.

**Одговор 2**: Као доказ захтеваног кадровског капацитета потребно је доставити М обрасце, а за видове радног ангажовања за које не постоји М образац потребно је доставити уговор по основу којег су лица ангажована код понуђача.

**Питање 3**: У обрасцу бр. 3 на страни 24, је наведен оперативни систем Windows 10, и није прецизирано која верзија је потребна. Да ли ће те прихватити оперативни систем Windows 10 Home?

**Одговор 3:** Није прихватљив оперативни системWindows 10 Home. Потребан је минимум Windows 10 Pro.